b'\n_START_ARTICLE_\nMladen \xc4\x8cuvalo\n_START_PARAGRAPH_\nMladen \xc4\x8cuvalo (Proboj, 21. travnja 1939. - Chicago, 7. rujna 1991.), hrvatski katoli\xc4\x8dki sve\xc4\x87enik i kulturno-dru\xc5\xa1tveni djelatnik  _NEWLINE_Njegov stric je misionar i pisac fra Ljubo \xc4\x8cuvalo. Brat hrvatskog domoljuba i dugogodi\xc5\xa1njeg organizatora zavi\xc4\x8dajnog \xc5\xbeivota Hercegovaca u Hrvatskoj Kamila \xc4\x8cuvala, povjesni\xc4\x8dara i publicista Ante. Stric Ravena Josipa \xc4\x8cuvala.\n_START_SECTION_\n\xc5\xbdivotopis\n_START_PARAGRAPH_\nRodio se u selja\xc4\x8dkoj obitelji u Proboju u Hercegovini. Iz obitelji koja je dala mnogo sve\xc4\x87enika. Osnovnu je zavr\xc5\xa1io u Vitini, a srednju je poha\xc4\x91ao u Splitu, Sinju i Visokom. U franjeva\xc4\x8dki je red stupio 14. srpnja 1959. u Humcu. Zavr\xc5\xa1io je filozofski i teolo\xc5\xa1ki studij u Visokom i Sarajevu. Zaredio se za sve\xc4\x87enika 10. srpnja 1966. godine. U SAD je do\xc5\xa1ao 1967. godine. Zavr\xc5\xa1iv\xc5\xa1i studij engleskog u Washingtonu, imenovan je za pomo\xc4\x87nog \xc5\xbeupnika u \xc5\xbeupi sv. \xc4\x86irila i Metoda u New Yorku te \xc5\xbeupnika te iste \xc5\xbeupe od 1972. godine. U tom razdoblju \xc5\xbeupa je preseljena u novu i adekvatniju zgrad i kupljen je Croatian Highland u New Jerseyu. \xc5\xbdupnikom je ostao do 1979. godine. Boravio je i u Beaver Fallsu, Norvalu, Clevelandu, Ohiju i Fronhletainu u Austriji. _NEWLINE_Jedini je hrvatski sve\xc4\x87enik koji je sjednicu ameri\xc4\x8dkog Kongresa otvorio molitvom. Bilo je to 8. velja\xc4\x8de 1979. godine. _NEWLINE_Mnogo je radio na podizanju svijesti o stanju ljudskih prava Hrvata u domovini. Rade\xc4\x87i se \xc4\x8desto susretao s te\xc5\xa1ko\xc4\x87ama, sa svjetovne i crkvene strane. _NEWLINE_U Norvalu, gradi\xc4\x87u 50-ak km od Toronta, Hrvati, ve\xc4\x87imom Hercegovci, 1970-ih su osnovali svoju \xc5\xbeupu pod du\xc5\xa1ebri\xc5\xbeni\xc5\xa1tvom hrvatskih redovnika - franjevaca, za to prikupili novac i 1977. godine u blizini Norvala kupili su zemlji\xc5\xa1te i upustili se u veliki projekt, Hrvatski dru\xc5\xa1tveni i kulturni centar. Premda je bli\xc5\xbee Torontu nego Hamiltonu, spada pod Hamiltonsku biskupiju. Prvi fratar koji je do\xc5\xa1ao na Centar bio je fra Leon Gali\xc4\x87 1977. godine. Na ovaj Hrvatski centar odmah su se okomili hrvatski svjetovni sve\xc4\x87enici, prije same Udbe. Glavni ali ne jedini motiv bio je novac. Hercegova\xc4\x8dki Hrvati vi\xc5\xa1e su vjerovali franjevcima nego svjetovnom sve\xc4\x87enstvu. Ovim velikim centrom gubili su tisu\xc4\x87e vjernika i veliki novac. Na urgiranje trojice hrvatskih  svjetovnih sve\xc4\x87enika hamiltonski biskup Paul Reding nije Gali\xc4\x87u niti ikojem fratru dopustio obavljati sve\xc4\x87eni\xc4\x8dke obrede na ovom novom Hrvatskom Centru. Gali\xc4\x87 je povu\xc4\x8den 1979. godine. Zbog pritiska crkvenih vlasti i Udbe, ni hercegova\xc4\x8dka franjeva\xc4\x8dka Provincija, a ni hrvatska franjeva\xc4\x8dka kustodija u Chicagu nisu smjele na Centar poslati novog fratra. Saznav\xc5\xa1i za makinacije oko \xe2\x80\x9cProjekta Centar\xe2\x80\x9d, a znaju\xc4\x87i da mu crkvene vlasti ne\xc4\x87e dozvoliti da se preseli na Centar, fra Berto Dragi\xc4\x8devi\xc4\x87 i fra Mladen \xc4\x8cuvalo su bez njihove dozvole samoinicijativno do\xc5\xa1li i preuzeli du\xc5\xbenost du\xc5\xa1ebri\xc5\xbenika. Po njihovom dolazku na Centru po\xc4\x8dinju veliki gra\xc4\x91evni zahvati. Hamiltonski biskup Paul Reding otvoreno je na strani svjetovnih \xe2\x80\x9chrvatskih\xe2\x80\x9d sve\xc4\x87enika koji radi gubitka novca ne mogu Centar smisliti. Poslije njegove smrti, u prosincu 1983., za \xc5\xa1efa hamiltonske biskupije je postavljen je biskup Anthony Tonos. Tonos je bio puno umjereniji od Redinga, ali i on je bio okupiran tu\xc5\xbebama ne samo gore spomenutih sve\xc4\x87enika, nego i jugoslavenske Udbe, svakako ne direktno nego kroz njezine agente kojih je uvijek bilo me\xc4\x91u laicima, a ponekad i me\xc4\x91u samim fratrima. Radi njegove nepovredive pro\xc5\xa1losti suradnici Udbe protiv fra Berte se ne usu\xc4\x91uju ni\xc5\xa1ta poduzimati, pa svom \xc5\xbeestinom rade na kompromitaciji fra Mladena._NEWLINE_Nije slu\xc5\xa1ao nadre\xc4\x91ene u Crkvi. Kao sve\xc4\x87enik bio je na glasu kao dobar \xc4\x8dovjek, bio je s narodom, vrlo strastven i \xc5\xbeestok. Don Damir Stoji\xc4\x87 je u razgovoru za novine jednom rekao da kada je jo\xc5\xa1 kao mladi\xc4\x87 po\xc5\xbeelio biti sve\xc4\x87enikom, htio je, zapravo, biti isti kao on._NEWLINE_Mladen \xc4\x8cuvalo je jedan od osniva\xc4\x8da Hrvatskog dru\xc5\xa1tvenog i kulturnog centra (Croatian Social and Cultural Centre). Centar je navodno bio i pokri\xc4\x87e za Otpor. Bio je blizak Zvonku Bu\xc5\xa1i\xc4\x87u, a slu\xc4\x8daj otmice zrakoplova. Vatikan mu je oduzeo nadle\xc5\xbenost za New York. Nisu mu ni\xc5\xa1ta mogli nalijepiti, a neki su i\xc5\xa1li dotle da su ga smatrali znanim konfidentom Bu\xc5\xa1i\xc4\x87a i mogu\xc4\x87eg "mozga" te otmice. Kad je oteti zrakoplov sletio u Pariz, Bu\xc5\xa1i\xc4\x87 se prvo javio \xc4\x8cuvalu u New York. Takva optu\xc5\xbeba djelo je Udbe, kojoj je bio u nemilosti. \xc4\x8cuvalo je bio uzoran sve\xc4\x87enik i hrvatski domoljub i protiv Titove dr\xc5\xbeave koja je bila tamnica Hrvatima, slu\xc5\xbeio se svim zakonski dopu\xc5\xa1tenim sredstvima, kao i svi drugi politi\xc4\x8dki aktivni hrvatski emigranti.Budu\xc4\x87i da je UDBA bila u dosluhu i bliskim odnosima s ameri\xc4\x8dkim tajnim i javnim sigurnosnim slu\xc5\xbebama, Mladen je kad je bila afera oko otmice ameri\xc4\x8dkog zrakoplova 1976. godine (organizirali ju Zvonko Bu\xc5\xa1i\xc4\x87, Petar Matani\xc4\x87, Frane Pe\xc5\xa1ut i dr.), bio optu\xc5\xbeen da je u crkvi iza oltara skrivao oru\xc5\xbeje._NEWLINE_Mladen \xc4\x8cuvalo se te\xc5\xa1ko razbolio i umro je 7. rujna 1991. u Chicagu. Do danas je ostao vrlo omiljena osoba me\xc4\x91u hrvatskim iseljenicima u SAD, koje je uvijek zdu\xc5\xa1no podupirao.  Pokopan je na groblju Holy Sepulchre u Chicagu, u skupini grobova hrvatskih franjevaca du\xc5\xa1obri\xc5\xbenika Hrvata u Americi i Kanadi, koja se nalazi blizu ulaza s lijeve strane.'